cyanic-selkie/wikianc huggingface dataset:
Årets vakreste Bøker
Årets vakreste Bøker et årlig kulturarrangement for visuelt gode bøker i Norge. Arrangementet omfatter en konkurranse, prisutdeling, og fagdag i Oslo hvert år. Årets vakreste Bøker blir administrert av Grafill, interesseorganisasjonen for grafiske designere og illustratører i Norge, i samarbeid med Nasjonalbiblioteket, Den norske Forleggerforening og Tegnerforbundet.
Priser og målsetning
Målsetninga er ifølge vedtektene å fremme god formgivning, materialbruk og helhet, samt bidra til at forlag og forfattere får en felles forståelse for visuell kommunikasjon.
Historie
Årets vakreste Bøker ble innstiftet av boktrykker Arthur Nelson i 1933. Arrangementet har hatt forskjellige navn og bokkategorier gjennom åra, men de premierte bøkene har alltid representert samtidas viktigste aktører innen bokdesign og illustrasjonskunst. I 1930-åra var det kongen og dronninga som delte ut prisene, og arrangementet var da en av forlagsbransjens viktigste hendelser i løpet av året. Det dabbet noe av etter krigen, men i 1991 overtok Grafill ansvaret for prisen, og interessen er i dag stor.
I 1956 utgav bokkunstneren og reklametegneren Thorbjørn Egner en oversikt over de premierte bøkene med juryens kommentarer i Norsk bokkunst: Årets vakreste bøker 1933-1955.
Årets vakreste bok (utvalg)
Av de påmeldte bøkene i konkurransen velges én som «Årets vakreste bok». Juryen foretar en totalvurdering på tvers av alle kategoriene når det gjelder estetikk, funksjonalitet, struktur, design, illustrasjon, billedspråk, valg av papir og innbinding i henhold til målgruppa.
1056 Azalea
1056 Azalea er en hovedbelteasteroide og går i bane innenfor asteroidefamilien Flora. Den ble oppdaget 31. januar 1924 av Karl Wilhelm Reinmuth ved Landessternwarte Heidelberg-Königstuhl i Heidelberg.
Sagvåg Musikklag
Sagvåg Musikklag (etablert i 1935) er et brassband fra Stord i Sunnhordland.
Sagvåg Musikklag var i mange år et janitsjarkorps. Utover på 1980-tallet fikk laget problemer med å skaffe nok treblåsere til janitsjar-besetning, og gikk da over til brass-besetning. Første gang Sagvåg Musikklag deltok i NM for brassband var i 1985.
Musikerne i Sagvåg Musikklag kommer fra alle kanter av øya Stord. Flere er skoleungdommer som er på Stord for å ta utdanning, enten på videregående skole eller ved Høgskolen Stord/Haugesund.
Egon Friedell
Egon Friedell (født 21. januar 1878 i Wien, død 16. mars 1938 samme sted) var en ofte sitert østerriksk historiker, skuespiller og kulturskribent, mest kjent for sine verk om kulturhistorie. Tross at han «var kjent for å sludre bort mye tid ved Wiens utallige kafébord», fremsto han som «det rene renessansemenneske med kunnskaper om alle sider av samfunnet».
Bakgrunn
Egon Friedell var tredje barn av den jødiske silkefabrikanten Moriz Friedmann og hustruen Karoline (født Eisenberger). Etter foreldrenes skilsmisse i 1887 bodde Friedell hos faren. Etter farens død i 1891 bodde Friedell hos en tante i Frankfurt am Main, der han gikk på skolen, hvorfra han imidlertid etter to år ble kastet ut på grunn av «urolig opptreden». Han gikk på flere skoler i Tyskland og Østerrike inntil han etter fire forsøk tok sin Abitur i Bad Hersfeld i 1899.
Før han tok sin Abitur, var han innskrevet som gjestestudent på Universitetet i Berlin, der han studerte tysk litteratur, naturvitenskap og filosofi. I denne periode tok han avstand fra jødedommen og konverterte til lutherdommen. Da han fikk sin Arbitur, ble han innskrevet på universitetet i Heidelberg for å studere hos Kuno Fischer.
Forfatter
I årene 1900 til 1904 leste Egon Friedell tysk litteratur og filosofi i Wien. I 1904 mottok han en tysk doktorgrad for sin disputas Novalis als Philosoph.
Han ble mest kjent for sine verk om kulturhistorie. I den første oversettelse til norsk fra 1933, som Bokklubbene i 1998 hadde blant de hundre viktigste bøker, sa historie-professor Jacob S. Worm-Müller i forordet: «I motsetning til Karl Marx, som hevder at de materielle produksjonsforhold er det primære og at idéene og alt annet er avledet av dem, mener Friedell at ånden er det primære både hos den enkelte og i samfunnet, det frø hvorav alt spirer».
Da Friedell fikk Knut Hamsuns tillatelse til å dediserte sitt verk Oldtidens kulturhistorie til ham i 1936, erklærte Friedell hans verker for «det absolutt fullkomne», og at Hamsun bare kunne sammenlignes med én eneste dikter, Homer. Friedell hadde uttrykt seg sterkt antisemittisk i sitt tidligere verk Vår tids kulturhistorie, og en dedikasjon til Hamsun var et håpefullt steg i retning mot å få innpass i Nazi-Tyskland.
Friedells skriveform var, ifølge Peter Normann Waage, mer diktning enn vitenskap: «Friedell diskuterer med historien, går i rette med den, roser og håner - og trekker paralleller mellom moter, matretter, malerkunst og tidas store representanter». Friedell drev for øvrig kabaretscenen «Flaggermusen» der han selv ledet an i sitt eget skuespill om Goethe.
Av Thomas Mann ble han kalt en av det tyske språks største stilister. I et intervju med Trond Berg Eriksen siterte Jan E. Hansen Friedell på at «sjelevandring er den eneste aktverdige form for idrett». Andre sitater av Friedell er «politikk er de forbudte midlers kunst og prinsippløshetens system» og «salige er uvirksomhetens timer, for da arbeider vår sjel». Samtidig som Hamsun satt i Dubrovnik i mars 1938 og forgjeves prøvde å skrive ferdig oppfølgeren til Ringen sluttet, hoppet Friedell ut av vinduet i sin leilighet da SA-soldater tok seg inn under Anschluss, invasjonen i Wien i mars 1938.
Akkumulator
Akkumulator er et apparat som lagrer energi, slik at oppladbart batteri eller en hydraulisk akkumulator kan fungere. Slike apparater kan være elektriske, flytende eller mekanisk. Andre eksempler på akkumulatorer inkluderer elektrisk kondensator, dampakkumulator, bølgeenergi–maskin, hydroelektrisk anlegg.
Til daglig betyr akkumulator vanligvis blybatteri. På tysk refererer ordet, ofte forkortet Akku, til alle typer oppladbare batterier.
Referanser
Accumulator Аккумулятор
Bekkefaret (Stavanger)
Bekkefaret er en del av Hillevåg bydel i Stavanger, som ligger omtrent tre kilometer utenfor Stavanger sentrum. Bekkefaret avgrenses av E39, Armauer Hansens vei og Haugåsveien, samt sørligste del av Svend Foyns gate og Bekkefarettunellen. Bekkefaret er et rekkehusområde og det finnes det mange av de karakteristiske Stavanger-husene området, blant annet i Christian Bjellandsgt.
Bekkefaret har siden Stavanger ble inndelt i bydeler; hatt noe uklare grenser. Hillevåg bydel dekker alt eller det meste av Bekkefaret, men grensen mot bydelen Våland og Eiganes er noe uklar. Rekkehusene mellom Fylkeslege Ebbelsgate og Våland kolonihage hører til BBL Våland, men er en del av Auglend skolekrets.
Navnet Bekkefaret stammer fra bekken som tidligere rant fra Mosvatnet til Gandsfjorden.
Kultur og utdanning
Bekkefaret har to grunnskoler:
Idrettslagene Stavanger IF og SK Jarl dekker området. Bekkefaret skateanlegg ligger også her.
Roazhon Park
VM i fotball
Under VM i fotball for kvinner 2019 ble det spilt fem gruppespillkamper, én åttendedelsfinale og én kvartfinale på stadionet.
Engelen (film)
Engelen er en norsk dramafilm fra. Den ble regissert av Margreth Olin, som også har skrevet manuset. Det er den første spillefilmen til Olin som ikke er en dokumentar. Filmens premiere foregikk under Filmfestivalen i Toronto i 2009, der den konkurrerte i Discovery-programmet.
Filmen handler om «svik og kjærlighet, om å ta umulige valg og bryte blodsbånd. Om når avhengigheten er det trygge, og friheten er det skremmende.» Maria Bonnevie spiller hovedrollen som den rusmiddelavhengige moren «Lea».
Filmen er basert på en dokumentar Olin filmet på slutten av 90-tallet, men som aldri ble gitt ut. Hun fulgte den rusmiddelavhengige Pia over flere år, men valgte å avslutte filmingen da Pia gikk inn i en sårbar prosess mot å bli nykter. «Og da står du der og må velge mellom hva er viktigst for deg: kunsten eller livet? Og da kjenner du at det er selvfølgelig at det er livet. Hele ønsket om å være dokumentarist handler om en genuin respekt for enkeltmennesket, uansett hvem dette mennesket er. Det å ha stått i den valgsituasjonen kommer til å prege meg for alltid.» Hun har sagt at den uutgitte dokumentaren er «det beste jeg noen gang har skutt».
Filmen ble norsk kandidat til Oscar for beste fremmedspråklige film, men var ikke blant de filmene som ble nominert. Filmen vant to priser under Amandaprisen 2010, blant dem Folkets Amanda og to priser under Kanonprisen 2009.
Louisa kraftverk
Louisa kraftverk er navnet på to ulike kraftverk i USA:
Wendell Sailor
Wendell Jermaine Sailor (født 16. juli 1974 i Sarina, Queensland) er en australsk profesjonell rugbyspiller, som har representert Australia internasjonalt både i rugby league og rugby union.
I 2006 ble han tatt for bruk av kokain, og utestengt i to år.
There
Man kunne kjøpe klær og annet utsyr i Theres egen butikk (engelsk: «Shop») eller på auksjon under "auctions" til avatarene. I tillegg kunne man kjøpe biler, brett og andre kjøretøy De fleste kunne man tilpasse slik man selv ville – enten med modell og/eller teksturer. Man kunne også kjøpe hus, møbler, dekorasjoner, nabolag (som folk kunne bo i og som man kunne tjene «ThereBux» på), tomter (noen var flyttbare og ble kalt «paz», andre var bare vanlige tomter som man satte i et nabolag). Man kunne også kjøpe bøker som man kunne skrive i. There ble åpnet i 2003. There kjørte med DirectX 8. Det var ikke lett å skille nesen fra resten av fjeset på grunn av at hele fjeset kun hadde en ensfarget farge med bittelitt variasjon.
Noe som man ikke hadde sett i andre spill var måten avatarene kunne bevege på alle ledd og falle som dukker. De kunne også bevege på munnen og øynene på når den stod helt i ro. Avataren bevegde også munnen etter hvor høyt du snakket.
For å kunne utnytte mange av funksjonene There hadde å tilby, måtte man oppgradere til «Premium Membership». Dette innebar blant annet å kunne eie sitt eget nabolag, sin egen «paz» og å kommunisere med andre gjennom stemmesamtale. Man fikk også lov til å lage grupper.
There ble laget av Will Harvey og Jeffrey Ventrella. Will Harvey utviklet senere IMVU og var eid av «There inc.» som de startet sammen. Senere overtok Michael Wilson og i 2005 ble navnet endret til «Makena Technologies inc.»
Kronstadt (andre betydninger)
Kronstadt kan vise til:
Christian Bernt Apenes
Christian Bernt Apenes (1902–1976) var en norsk jurist og sorenskriver i Fredrikstad. Han var gift med Inger Johanne Apenes og var far til Georg Apenes, tidligere direktør for Datatilsynet.
Som student var han teatersjef for Studentteatret ved Det Norske Studentersamfund.
1057 Wanda
1057 Wanda er en hovedbelteasteroide. Den ble oppdaget 16. august 1925 av Grigory Arbamovitsj Shajn ved Crimean Astrophysical Observatory i Simeiz på Krimhalvøya.
Wilhelm Molberg Nilssen
Wilhelm Otto Molberg Nilssen (født 27. mars 1915, død 10. november 2018 ) var en norsk lektor og motstandsmann under andre verdenskrig.
Molberg Nilssen underviste i kroppsøving ved realskole og gymnas på Lillehammer. Han var en lengre periode formann i Norsk Lektorlags idrettsutvalg. Han var dommer innen en rekke idretter, blant annet internasjonal dommer for skihopp.
Under andre verdenskrig var Molberg Nilssen major og sjef for D23 og ble distriktssjef for Milorg i Gudbrandsdalen.
I 1995 kom Molberg Nilssens bok I Milorgs tjeneste (Lillehammer 1995).
Utmerkelser
For sin innsats under krigen i Norge ble Molberg Nilssen tildelt Deltagermedaljen med rosett. Han fikk også den britiske utmerkelsen King's Medal for Courage in the Cause of Freedom. For sin formidlingsinnsats etter krigen er Nilssen hedret med Forsvarets hederskors.
I 2015 ble Molberg Nilssen tildelt Regjeringens minnemedalje for innsats under andre verdenskrig.
Kontraktsproduksjon
En kontraktsprodusent driver med kontraktsproduksjon, produksjon av komponenter eller produkter for et annet, betalende firma. Mange industrier benytter seg av denne metoden, spesielt innenfor grenene fly, forsvar, datamaskiner, halvleder, energi, medisinsk, and bilindustri. Noen former for kontraktproduksjon inkluderer CNC-arbeid. komplekse sammensetninger, aluminiumstøping, sliping, uthulling, tannhjul eller smiing.
Mange velkjente firmaer bruker kontraktsprodusenter som et alternativ til å drifte og vedlikeholde egne fabrikker. Kontraksptodusenter kan brukes til produksjon av alt fra enkle komponenter til ferdige prdukt. Printere, datamaskiner og mobildetelefoner er eksempler på produkter som ofte produseres på denne måten.
I en internasjonal sammenheng kan bruken av kontrakprodusenter gi skattefordeler for hovedfirmaet.
Eskeviken
Gatenavn i Eskeviken
Eskevikveien og Eskeviksletta: Disse navnene knyttes til Eskeviken gård. Eskevikveien starter omtrent ved Jugertangen -Ro, -Motor, -Seil og Fiskeforening. Eskeviksletta tar over når du kommer til krysset og fortsetter til venstre.
Kalvehaugveien: Munner ut til høyre fra krysset og i retning nordvestover forbi bondegården. Fortsetter du opp bakken kommer du til kalvehaugen. Kalvehaugveien går også inn til venstre ved den store strømboksen. Navnet kommer av at det her var beiteområde for kuene på gården i gamledager. Øya like overfor Kalvehaugen ble brukt som havnegang for sauer og geiter fra Eskeviken gård, derav navnet Sauøya.
Vaskernveien: Et lite stykke før du kommer til krysset munner Eskevikveien av til høyre, og du befinner deg da på Vaskernveien. Navnet kommer av at denne veien omtrent går fram til et sted man i gamledager kalte Vaskernbukta og hvor kvinnene i Eskeviken vasket tøy. Bukta er for lengst fylt igjen og gir i dag plass for en del av det området folk her ute kaller Møla.
Engevikveien: Hvis du fortsetter rett frem i krysset og utover grusveien, så følger du Engevikveien. Navnet sier seg selv. Veien munner ut i idylliske Engevika, altså vika som skjærer inn i en eng.
Alexandre Coste
Éric Alexandre Stéphane Coste (født 24. august 2003 i Paris), kjent som Alexandre Coste, er sønn av fyrst Albert II av Monaco og hans tidligere kjæreste Nicole Coste, som er en flyvertinne fra Togo.
Borås djurpark
Borås djurpark, også kalt Boråsparken, er en dyrepark i den nordlige delen av Borås, etyablert i 1962. Parken har rundt 500 dyr av 80 ulike arter, og profilerer seg som Sveriges första Afrika (Sveriges første Afrika) med sine 50 år.
Alexandre Coste
Coste har ikke arverett til den monegaskiske tronen og vil heller ikke bære Grimaldi-navnet. Han vil derimot ha arverett til fyrstens personlige formue.
Borås djurpark
Historie
Dyreparken ble grunnlagt av Sigvard Berggren, da med løven Simba, som Berggren også utgav en bok om, Simba – mitt lejon, i Afrika, i Tosseryd, vid filmen (1960). Løven Simba var også med i Nils Poppe-filmen Lejon på stan (1959).
Alexandre Coste
Fyrst Albert II vedkjente seg offisielt farskapet via sin advokat Thierry Lacoste den 6. juli 2005.
Borås djurpark
Historie
Borås djurpark var tidlig ute med å vise flere arter sammen på «Savannen». Parken hadde en grunntanke om at så få gjerder som mulig skulle skille besøkende fra dyrene.
Naturfotografen Jan Lindblads tigere, Lillan og Rani, var i en periode i Boråsparken.
Dyr ved Borås djurpark (utvalg)
I tillegg har parken mer vanlige gårdsdyr som ku, hest, geit, and og gris.
Vijay Singh
Vijay Singh (født 22. februar 1963 i Lautoka, Fiji) er en profesjonell golfspiller på PGA-touren. Han har blant annet vunnet tre major-turneringer og toppet pengelisten i 2003, 2004 og 2008.
Han har toppet verdensrankingen i tilsammen 32 uker, i årene 2004 og 2005. Han var topp ti i mer enn 500 uker.
I april 2005 ble Singh i en alder av 42 år den yngste spilleren noensinne til å bli valgt inn i World Golf Hall of Fame.
Ramme
En ramme er en konkret eller abstrakt avgrensning. Rammene skal begrense, understreke, avmerke, beskytte eller støtte et område, en situasjon eller en konstruksjon.
I konkret forstand er rammer særlig innfatninger for bilder. I middelalderen ble det vanlig å ramme inn malerier når de ikke var malt direkte på vegger og tak. Slike bilderammer finnes i et uttall utforminger. Moderne bilderammer kan være utstyrt med beskyttende glass og en bred, nøytral innerkant av papp, såkalt passepartout. Innramminger brukes også i grafisk design, vanligvis i form av tydelige streker omkring en tekst, annonse eller et bilde. Fysiske rammer kan ellers være vindus- og dørkarmer og andre omsluttende eller boksliknende konstruksjoner i bygninger eller gjenstander, for eksempel sykkelrammer som utgjør «skjelettet» sykkelen er bygd rundt.
Begrepet ramme brukes i overført betydning synonymt med «avgrensning» og «begrensning», men også «setting», «bakgrunn» og «grunnlag». En snakker for eksempel om rammeverk og rammebetingelser (rammevilkår) i politiske og økonomiske sammenhenger for grensene for hvordan institusjoner og bedrifter skal bygges opp og styres. Referanserammer er sett av referanser, prinsipper og verdier som begrenser handlingsrom og synspunkter. Tidsrammer er grenser for planer og handlinger, gjerne med konkrete tidsfrister.
Rammer i bildekunst
I bildekunsten oppstod behovet for å ramme inn bilder, gjerne malt med tempera eller oljemaling, som var malt på treplater eller lerreter, i motsetning til å være malt rett på veggene i en freskoteknikk. Rammene skulle beskytte bildet, men også ligne en vindusramme for å gi inntrykk av at bildet var et utsnitt av en større virkelighet, som om motivet var sett gjennom en åpning eller et vindu og fortsatte videre utenfor bildekanten. Rammene ble etter hvert utstyrt med dekorative detaljer som en del av utsmykningen eller arkitekturen i rommet. Særlig i barokken ble rammene overdådige, også for å understreke maleriets verdi. Enkelte modernister, blant annet Georges Seurat, malte rammene inn i bildene som en del av kunstverket for å understreke at bildet nettopp ikke var kopi av virkeligheten, men noe i seg selv.
Dekorative rammer kan også brukes omkring speil.
Konstruksjon
På Kjell Aukrustmuseet i Alvdal står en forgylt ramme på to stolper, med signaturen Solan Gundersen i ene hjørnet. Den rammer inn den fineste utsikten derfra ifølge «kunstneren». Tilskueren må bare ta bryet selv med å finne den.
På et vindu er rammen den delen som glasset er festet til. Rammeverk er også brukt som navn på reisverket i enkelte hustyper.
Asta Nilssons sällskap
Asta Nilssons sällskap er en svensk film fra.
Handling
Asta Nilsson er gammel og har gått vill i Stockholm. En velkledd gentleman hjelper henne hjem. Sven Lindberg kler ut seg i kvinneklær.
Om filmen
Filmen, som fikk 5 millioner kroner i støtte av Svenska Filminstitutet, ble sett av bare 1108 kinobesøkere i 2005. Det innebærer at staten sponset hver billett med 4 513 kroner. Dette gjør filmen til en av tidene største svenske filmfiaskoer.
Hitler: The Rise of Evil
Hitler: The Rise of Evil (2003) er en TV-film produsert av Alliance Atlantis, som utforsker Adolf Hitlers vei mot makten i årene før andre verdenskrig. Den fokuserer mest på det forbitrede og politisk splittede samfunnet i Tyskland etter første verdenskrig, som var en del av grunnen til at han kom til makten. Filmen illustrerer også hvordan Hitlers antisemittisme ble sentralt i hans politiske kall i Tyskland og hvordan det fikk støtte blant den tyske befolkningen.
Sidehandlingen i TV-filmen følger Fritz Gerlich, en tysk journalist, som motsetter seg Nationalsozialistische Deutsche Arbeiterparteis fremgang. Han er skildret som en martyr for å illustrere essensen i sitatet av Edmund Burke, som er vist på begynnelsen og slutten av TV-filmen:
TV-filmen ble filmet i Barrandov Studios i Praha.
Soundgarden
Soundgarden har – spesielt i sin tidlige periode – en tung og støyete lyd inspirert av band som The Stooges og Led Zeppelin, og var i større grad et tradisjonelt metal-band enn Nirvana og Pearl Jam, men likevel i mindre grad enn Alice in Chains. Soundgardens debutalbum Ultramega OK ble nominert som beste metal-album. Soundgardens andre studioalbum hadde liten kommersiell suksess, men de kom tilbake med deres nye album Badmotorfinger i 1991 med blant annet singelen «Outshined». Det var imidlertid i 1994 at Soundgarden fikk sitt store gjennombrudd, da med albumet Superunknown. På dette tidspunktet hadde Soundgarden skiftet til en roligere og mer melodisk musikkstil. Singelen «Black Hole Sun» ble en stor hit i 1994. Soundgarden gav ut enda et studioalbum, Down on the Upside i 1996, før bandet ble oppløst året etter.
Hitler: The Rise of Evil
Handlingsreferat
Hitler vender tilbake til München i 1919 og, fremdeles ansatt for det tyske militæret, får i oppdrag å rapportere om de nylig opprettede politiske partiene i byen. Etter å ha deltatt på et møte hos det tyske arbeiderpartiet, blir Hitler rekruttert av partiets daværende leder, Anton Drexler, for å organisere propaganda-virksomhet og holde stadig mer populære taler om hvordan Tyskland har blitt forrådt av deres lederne som overgav seg i første verdenskrig, og hvordan kommunister og jøder forsøker å ødelegge for tyskerne i deres egen nasjon.
Soundgarden
Chris Cornell var også med i Temple of the Dog, et samarbeidsprosjekt med andre musikere som senere startet Pearl Jam til minne om Mother Love Bone-vokalisten Andy Wood som døde av en overdose i 1990.
1988–1990
I 1988 gav Soundgarden ut debutalbumet sitt, Ultramega OK, som førte til deres første grammy for «Best Metal Performance» i 1990. I 1989 ble også deres andre singel gitt ut. «Flower» sin musikkvideo ble regissert av Mark Miremont. Etter utgivelsen av «Flower» dro bandet på en turné i USA og senere i Europa som var den første turnéen deres i utlandet.
Hitler: The Rise of Evil
Handlingsreferat
Etter å ha møtt den velstående kunst-utgiveren Ernst Hanfstaengl, oppfordres Hitler til å gjøre sitt image bedre og skape et nytt symbol for partiet - noe han gjør ved å ta i bruk hakekorset. Hanfstaengl setter også Hitler i kontakt med byens elite, inkludert krigshelt Hermann Göring, og den militante Ernst Röhm. I 1921 ønsker Hitler å ta over som leder for det omdøpte nasjonalsosialistiske partiet, og han tvinger Anton Drexler til å trekke seg. I 1923 forsøker en minister i Bayern, Gustav von Kahr, å utkonkurrere Hitler. Men Hitler konfronterer Kahr med våpen, og tvinger Kahr og hans medarbeidere til å støtte Hitlers egne planer. Ernst Röhm og Sturmabteilung (SA) planlegger å marsjere mot Berlin, men kupp-forsøket blir raskt slått ned. Hitler blir arrestert av myndighetene, og anklaget for forræderi.
Soundgarden
1988–1990
I 1989 hadde Soundgarden begynt å jobbe for et nytt plateselskap, A&M Records. Samme år gav de ut albumet Louder than Love. Albumet hadde vanskeligheter med å bli utgitt på grunn av tekstene i albumet. Den mest diskuterte sangen var «Hands All Over» som inneholdt linjen «your gonna kill your mother». Før albumet ble utgitt het albumet Louder than Fuck, men på grunn av vanskelighetene de møtte endret de navnet til Louder than Love. Louder than Love var det første Soundgarden-albumet som hadde fått en listeplassering og toppet på 108 på Billboard 200.
Hitler: The Rise of Evil
Handlingsreferat
Sittende i fengsel skriver Hitler sine memoarer (senere publisert som Mein Kampf) og i 1925 reiser han til landsbygda for å få en pause fra politikken, og han får snart selskap fra sin eldre halv-søster, Angela, og datteren hennes, Geli Raubal. Når han vender tilbake til München, tar Hitler med seg Geli. Men stadig mer fortvilet på grunn av hans kontroll over livet hennes, begår hun selvmord. I løpet av 1920-tallet får nasjonalsosialistene flere og flere seter i den tyske Riksdagen med hvert valg. Bekymret av partiets voksende popularitet skriver journalist Gerlich å skrive artikler i opposisjon mot Hitler. Når avisens redaktør gir ham sparken, grunnlegger Gerlich sin egen avis.
Soundgarden
1991–1993
I 1991 lanserte Soundgarden Badmotorfinger. Selv om albumet ble overskygget av Nirvanas Nevermind, gjorde dette at grunge-scenen fikk mer oppmerksomhet og førte til at albumet ble sertifisert 2x platina i USA og platina i Canada. Singlene «Rusty Cage» og «Outshined» fikk mye oppmerksomhet, mens den første singlen fra albumet «Jesus Christ Pose» ikke ble vist på musikkanaler som MTV på grunn av at folk mente at singlen inneholdt et satanistisk budskap. Da bandet dro på turné i Storbritannia fikk de dødstrusler på grunn av sangen. I 1992 ble Badmotorfinger nominert for Best Metal Performance.
Hitler: The Rise of Evil
Handlingsreferat
I 1932 forsøker Hitler å bli Tysklands president mot den sittende presidenten, Paul von Hindenburg. Selv om han ikke lykkes, blir partiet det største i Riksdagen, noe som oppmuntrer Hitler til å kreve at han blir kansler for Tyskland. Selv om Hindenburg forakter Hitler, hjelper den tidligere kansler Franz von Papen med å få til dette i 1933. Senere blir Reichstag-bygningen satt i brann, angivelig av en kommunist, og Hitler bruker hendelsen i forsøk på å gi ham diktatoriske makter. Dette inkluderer suspensjon av borgerlige friheter, og undertrykkelse av pressen. Som en konsekvens blir Gerlichs avis nedlagt. Han blir deretter arrestert av SA, og sendt til en konsentrasjonsleir. Tyskland utvikler seg videre til en politistat. Hitler fortsetter å knuse alle sine motstandere, både innenfor og utenfor politikken. Etter Hindenburgs dødsfall i august 1934 planlegger Hitler å kombinere både embetet som president og kansler, og på denne måten bli den ultimate herskeren for Tyskland.
Soundgarden
1991–1993
Etter utgivelsen av Badmotorfinger dro Soundgarden på en turné i Nord-Amerika i oktober og november 1991. Deretter dro Soundgarden på en lang turné sammen med Guns N' Roses i Nord-Amerika på sistnevntes turné tilknyttet deres album Use Your Illusion I. Soundgarden ble personlig valgt av Guns N’ Roses som deres åpningsband. Bandet returnerte for en ny turné i USA, og senere gjenforente de seg med Guns N’ Roses sommeren 1992 i Europa, som en del av Use Your Illusion-turnéen, sammen med andre åpningsband som Faith No More. Når det gjelder tid brukt til åpning av Guns N’ Roses, sa Cornell, «Det var ikke en hel masse moro å gå ut foran 40 000 mennesker på 35 minutter hver dag. De fleste av dem hadde ikke hørt våre sanger, og ikke brydde de seg om dem. Det var en bisarr ting.» Bandet dro senere til Brasil der de møtte Red Hot Chili Peppers og Pearl Jam. Bandet gav senere ut filmalbumet Motorvision, som ble filmet på Paramount Theatre i 1992.
1994–1995
Superunknown, lansert i 1994, ble bandets mest kjente album, drevet av singlene «Black Hole Sun», «Spoonman», «My Wave» og «Fell on Black Days». Da albumet ble lansert i mars 1994, debuterte Superunknown på nummer én på Billboard 200. Sangene på Superunknown fanget kreativitet og tyngde av bandets tidligere arbeid, mens et mer radiovennlig aspekt av gruppen ble vist. Tekstene på albumet var ganske mørke og mystiske, så mye av det er ofte tolket som angst, rusmisbruk, selvmord og depresjon. Albumet ble også mer eksperimentelt enn tidligere utgivelser med noen sanger som omfatter musikk med opphav i Midtøsten og India. Anmelderen JD Considine i Rolling Stone sa Superunknown «viser langt større utvalg enn hva mange band klarer i løpet av en hel karrière.» Han har også uttalt at «på sitt beste tilbyr Superunknown en mer skummel avbildning av fremmedgjøring og fortvilelse enn noe i In Utero.» Musikkvideoen til «Black Hole Sun» ble en hit på MTV og fikk prisen for Beste Metal/Hard Rock Video på MTV Video Music Awards i 1994. Soundgarden vant to Grammy Awards i 1995; «Black Hole Sun» mottok prisen for Best Hard Rock Performance, og «Spoonman» mottok prisen for Best Metal Performance.
Bandet begynte på turnéen sin i januar 1994 i Australia, Japan og New Zealand, områder der albumet kom ut tidlig, så vel som regioner der bandet aldri hadde spilt før. Denne turnéen ble avsluttet i februar 1994, og deretter i mars 1994 dro bandet videre til Europa. Bandet begynte med en arenaturné i USA den 27. mai 1994. I slutten av 1994, etter turneen i støtte til Superunknown, oppdaget en lege at Cornell hadde svært anstrengt stemmebånd. Soundgarden kansellerte flere konserter for å unngå at Cornell pådro seg permanente skader. Cornell sa: «Jeg tror vi overdrev det. Vi fikk spille fem–seks dager i uken og min stemme klarte det ikke. Mot slutten av den amerikanske turnéen følte jeg at jeg ikke kunne fortsette å synge, men det var ikke rettferdig overfor resten av bandet. Du kjøper ikke en billett for å se en fyr synge med en hes stemme i to timer! Det ble en nedtur.» Bandet ville gjøre opp for de avlyste konsertene senere i 1995.
1996–1997
Bandets siste album var det selvproduserte albumet Down on the Upside. Det ble utgitt mange singler fra albumet, blant annet «Pretty Noose», «Blow Up the Outside World» og «Burden in My Hand». Albumet var ikke like tungt som sin forgjenger, og merket en ytterligere avgang fra bandets grunge-røtter. Soundgarden forklarte den gang at de ønsket å eksperimentere med andre lyder. David Browne av Entertainment Weekly sa: «Få band siden Led Zeppelin har blandet med instrumenter både akustisk og elektrisk på denne måten. Men konflikter innenfor gruppen oppsto under økter med Thayil og Cornell som kranglet over Cornells ønske om å vende seg bort fra tunge gitarriff som hadde blitt bandets varemerke. Til tross for gode anmeldelser klarte albumet seg ganske dårlig forhold til sin forgjenger.»
1998-2010
I 1998 begynte Cornell å jobbe på sitt debutalbum Euphoria Morning, som ble lansert i 1999. I 2001 begynte han å jobbe sammen med de gjenværende medlemmene av Rage Against the Machine og startet bandet Audioslave. Bandet gav ut tre album sammen, og etter seks år ble bandet oppløst. I 2006 gav Cornell ut singelen «You Know My Name» som er den mest kjente sangen hans. Denne sangen ble også brukt i introen til James Bond-filmen Casino Royale. Hans andre studioalbum Carry On ble lansert det følgende året.
Matt Cameron startet et sideprosjekt med Ben Shepherd. Han jobbet en kort tid med The Smashing Pumpkins og senere Queens of the Stone Age. I 1998 ble han trommeslageren i Pearl Jam.
Ben Shepherd startet bandet Wellwater Conspiracy sammen med Cameron. Shepherd var vokalisten i Wellwater Conspiracy, men i 1998, året etter debuten, slutten han. Dette førte til at Cameron ble vokalisten i bandet. Han startet også bandet Unkmongoni i 2005, men bandet ser i dag ut til å ha blitt oppløst. I 2005 ble Hater utgitt, som et sideprosjekt av Cameron og Shepherd. Cameron har blant annet jobbet med The Dessert Session, Mark Lanegan og Josh Homme.
Kim Thayil begynte å jobbe sammen med Jello Biafra fra Dead Kennedys, Krist Novoselic fra Nirvana og Gina Mainwal. Sammen startet de bandet No WTO Combo. Bandet lanserte et album; Live from the Battle in Seattle. Thayil begynte å jobbe for Dave Grohls heavy metal-sideprosjekt Probot.
Odense kraftvarmeverk
Brenselskilden er industrivarme (varmedamp) fra avfallsforbrenningsanlegg i området Fyn og vest-Sjælland. Det brennes også noe fyringsolje som støttefyring for kokerne. Kraftvarmeverket produserer 24 MW elektrisitet og 64 MJ/sek fjernvarme. Årsproduksjonen er 173 GWh strøm og 1 955 TJ varme.
Soundgarden
2010–
1. januar 2010 annonserte Cornell på sin MySpace- og hjemmeside at den tolv år lange pausen med bandet var over, og at bandet er sammen igjen med utsagnet «Knights of the Soundtable ride again», samt lenke til Soundgardens nye offisielle nettside.
Odense kraftvarmeverk
Operatør var opprinnelig DONG Energy, senere Vattenfall. I 2014 ble både dette anlegget og det nærliggende Fynsverket solgt til Fjernvarme Fyn, hvor Odense kommune var største aksjonær. .
Soundgarden
Musikkstil
Soundgarden var en pioner i Grunge-sjangeren, som blandet elementer av punk rock og heavy metal i et skittent, energisk lydbilde. Soundgarden er lyden under de første årene av Seattle Grunge-scenen har blitt beskrevet som bestående av «knudrete neo-Zeppelinismer». Soundgarden ville ofte bruke alternative tunings og ulike tidspunkter som signaturer i sine sanger. Mange Soundgarden-sanger ble utført i drop D-gitarstemming, inkludert «Jesus Christ Pose», «Outshined», «Spoonman» og «Black Hole Sun». E-strengene på instrumentene var til tider innstilt lavere, for eksempel på «Rusty Cage», der den nederste E-strengen er innstilt hele veien ned til H (engelsk B). Noen sanger brukte de mer uortodokse gitarstemminger: «My Wave» og «The Day I Tried to Live» er begge i stemt i E-E-H-H-H-E (engelsk E-E-B-B-B-E). Soundgardens bruk av uvanlige antall slag per takt som signatur, var variert, og mens typiske sanger som «Jesus Christ Pose», er i vanlig 4/4 tid, er «Outshined» i 7/4, «My Wave» bruker 5/4, «Fell on Black Days» er i 6/4, «Never the Machine Forever» bruker 9/8, «Rusty Cage» bruker 19/8, og «Spoonman» veksler mellom 7/4 og 4/4. Thayil har sagt at Soundgarden vanligvis ikke vurderer taktangivelsen i en sang før bandet hadde skrevet den, og at bruk av ulike antall slag per takt var «en total ulykke».
Odense kraftvarmeverk
Eksterne lenker
Odense Kraftvarmeværk
Soundgarden
Utvalgt diskografi
Studioalbum
Svarthodepyton
Svarthodepyton (vitenskapelig navn Aspidites melanocephalus) er en slange som lever i nordlige områder av Australia. Den blir fra halvannen til to og en halv meter lang. Svarthodepyton lever på bakken.
Foreningen !les
Foreningen !les er en ideell medlemsorganisasjon som har til hensikt å spre leselyst blant blant barn og unge. Foreningen ble etablert i 1997 og har 39 medlemsorganisasjoner fra norsk bibliotek og litteraturbransje.
Foreningen mottar prosjektstøtte fra blant annet Nasjonalbiblioteket og Utdanningsdirektoratet. Foreningen står blant annet bak litteraturprisene Ungdommens kritikerpris, Uprisen og Bokslukerprisen, prosjektene tXt, Rein tekst og Tid for ti, sakprosamagasinet Faktafyk, Lesekiosk og Bokstart.
I 2017 fikk Foreningen !les bokbransjens hederspris, Gullegget. Foreningen !les har vært nominert til verdens største barnelitteraturpris, Litteraturpriset till Astrid Lindgrens minne (ALMA), seks ganger, sist i 2022. Uprisen - årets ungdomsbok er nominert til ALMA for 2023. Foreningen !les mottok LNU-prisen fra Landslaget for norskundervisning for 2021.
Arkeologiåret 2007
Arkeologiåret 2007 er en oversikt over blant annet utgravninger, fødte og avdøde personer med tilknytning til arkeologi i 2007.
1058 Grubba
1058 Grubba er en hovedbelteasteroide og går i bane innenfor asteroidefamilien Augusta. Den ble oppdaget 22. juni 1925 av Grigory Arbamovitsj Shajn ved Crimean Astrophysical Observatory i Simeiz på Krimhalvøya.
Onchan
Onchan (uttales onk-an) er en landsby på Man. Den ligger i den nordlige enden av Douglasbukta og rett ved hovedstaden Douglas. Selv om Onchan administrativt er en landsby, er antallet innbyggere det nest største på øya etter Douglas, som landsbyen danner et felles byområde med. På mansk er navnet på landsbyen Kione Droghad.
Onchans historie
På 1890-tallet ble det funnet en stein i Cassa Field ved Onchans våtområder som var 5 000 år gammel. Under det norrøne styret av Man ble Onchan en del av sheadingen Middle.
Navnet på landsbyen er assosiert med St. Kristoffer, men i Irland var denne helgenen fra Lilleasia bedre kjent under sitt irske navn Connachan eller Conchenn som betyr «hundehode» eller «ulvehode». I den gresk-ortodokse kirke ble St. Kristoffer vanligvis avbildet med hodet til hund, omtrent som en egyptisk guddom, uten at en tilfredsstillende forklaring for denne særegenhet har blitt, antagelig var meningen symbolsk. En kirke i Onchan er oppkalt etter ham og det er helgenen og kirken som har gitt navn til stedet. Interessant nok er det i kirkegården av dagens sognekirke tre gamle steinplater hvor det er avbildet det som man antar er norrøne figurer av hundelignende vesener på kristne kors.
Den tidligste skriftlige vitnemålet på Onchan var for året 1643 hvor stedet benevnes som «Parochia Sti. Conchani» i Manorial Roll. Dette kan oversettes til Herskapsrullene, tidvis kalt for «Mans Dommedagsbok», men var kun en opplisting av de som hadde betalt leie til herren av Mann for et gitt år. Deretter nevnes Onchan i ulike kilder som «Kirk Concan» eller «Onken» (1648), som «Vicario St. Conchani» (1680), «Kirk Conghan» (1700), og «Conchon» (1710). Onchan er en forvansking av St. Kristoffers irske navn.
I 1643 var dagens landsby svært liten og forble lite endret i de neste århundrene. Den gamle delen av Onchan er gruppert rundt den gamle kirken, og gradvis bevegde landsbyen seg utover Church Road, men det var første i de senere år at landsbyen har vokst. Når den først begynte å vokse skjedde det raskt. Et stort antall eiendommer ble bygget rundt den gamle kirken som har ført til at Onchan ble den nest største befolkningsenheten på Man. Den har derfor en interessant blanding av gamle boliger med nye.
Et marked ble holdt i sognet fram til 1834. Sognekirken ble rededikert til St. Peter istedenfor å beholde tilknytningen til stedets beskytter fra oldtiden. Kirkens register går tilbake til 1627, men den første kjente presten går tilbake til 1408. I dagens kirke, som ble bygd i 1833, er det moderne glassmalerier og i kirkegården er det gravsteiner designet av den berømte Archibald Knox. Nedenfor kirken står to elektriske lamper, reist til minne om dronning Victorias diamantjubileum.
Blant de gravlagte finnes løytnant Edward Reeves, den siste overlevende av lord Nelsons offiserer som kjempet med ham ved Trafalgar. Den tidligere kirken ved samme sted var vitne til det inngåtte ekteskapet mellom kaptein William Bligh, kjent fra mytteriet på Bounty, med Elizabeth Betham den 4. februar 1781. Betham var datteren av en toller som bodde i Onchan og som ble begravd ved kirkegården.
Wilhelm Aarek
Wilhelm Aarek (født 17. april 1907 i Stavanger, død 26. desember 1999 i Kristiansand) var en norsk pedagog.
Onchan
Onchans historie
I løpet av det store oppsvinget i den viktorianske og edvardianske turismen til Man ble det bygget hoteller og gjestehus i Onchan. Manx Electric Railway ble bygget i 1893, og tidlig på 1900-tallet var nedre Onchan, rundt området Port Jack, det første området som fikk elektrisk gatelys med strøm fra generatorene til Manx Electric Railway. Ytterligere utvikling skjedde på 1930-tallet, og den samme utviklingen fortsatte etter den andre verdenskrig. Onchan er i dag hovedsakelig en sovende landsby hvor de som arbeider i det nærliggende Douglas bor.
Krishna Bahadur Mahara
Krishna Bahadur Mahara (født 29. juni 1958 i Libang, Rolpa) er en nepalsk politiker. Han har vært med i den stående komiteen (komite med 7 medlemmer som leder partiet fra dag til dag) i NKP(Maobadi).
Wilhelm Aarek
Han vokste i Stavanger og var elev ved Kongsgård skole i Stavanger. Aarek ble student i 1926 og studerte filologi og tok engelsk som hovedfag. I 1936 ble han cand. philol. og i 1938 begynte han å undervise i engelsk ved lærerskolen i Kristiansand. I 1948 ble han rektor på samme skole. I 1940-årene studerte han pedagogikk, og utga etter krigen en rekke bøker om emnet. Sammen med Einar Boyesen reviderte han dessuten Fredrik Ordings Pedagogikkens historie.
Onchan
Demografi
Befolkningsstatistikken for 2006 oppgir befolkningstallet i Onchan til 9 172, en økning fra 8 803 i 2001. Det er den største landsbyen på Man. Den har også en større befolkningen enn tre av øyas byer; Castletown, Peel og Ramsey, noe som gjør den til nest største bosetningen på Man.
Transport
Det er to stoppesteder fra Manx Electric Railways linjer i Onchan. Jernbanestasjonen Onchan Head var den første offisielle stoppestedet for linjen og tjener den tidligere forlystelsesstedet White City. Det er også et stoppested i Port Jack.
Utdannelse
Det er to grunnskoler i Onchan: Onchan Primary i School Road med nær 400 elever og Ashley Hill Primary (mansk: Scoill Cronk Ashley) i Ashley Road som ble åpnet i 1972 og har rundt 350 elever. De fleste elevene i landsbyen drar til Douglas for å gå på videregående skole.
Religion i Onchan
Den engelske kirkes sognekirke i Onchan er St Peter's i Church Road. Den opprinnelige kirke er datert tilbake til 1100-tallet og var dedikert til St Conchan. Ved 1760 hadde både veggene og taket blitt en risiko for folk og bygget ble nedlagt i 1771. Imidlertid ble ingenting gjort før biskopen av Sodor og Man, biskop William Ward, bestilte en ny kirke, og grunnstein for den nye kirken ble lagt i 1830, men på grunn av press fra kirkegjengere i sognet ble den flyttet til sin nåværende lokalisering. Kirken ble innviet i 1833 og ble bygd av John Samuel Skillicorn. Den er dedikert til sankt Peter. Det var den først kirken på øya som ble opplyst av elektrisitet i 1897 for å feire dronning Victorias diamantjubileum og ble støtet av Mans sporveislenjer og kraftselskap.
Wilhelm Aarek
Aarek var ridder av St. Olavs Orden. Han var medlem i Vennenes samfunn og er begravet på kvekernes gravsted i Stavanger.
Onchan
Religion i Onchan
St Anthony's romersk-katolske kirke ligger ved Ridgeway Road. metodistenes kirke ligger i Whitebridge road i sambandssløyfen mellom Douglas og Peel ved Main Road.
Sport
Onchan har to fotballklubber som begge spiller Mans fotballiga; Douglas High School Old Boys F.C. (DHSOB FC) som er basert ved DHSOB Football Ground i Blackberry Lane, og Onchan F.C. som har sin base ved Nivison stadium i Onchan Pleasure Park. Sistnevnte stadium ble åpnet i 1952. Det er billøp hver uke i sommermånedene i nevnte fornøyelsespark organisert av det britiske forbundet. Det er også bowling, tennis, og gokart i parken foruten også Onchan Squash and Social Club. Ridesenteret, Abbeyland Equestrian Centre, ligger ved Scollag Road
Golfklubben King Edward Bay Golf Club har en bane med 18 hull som ligger på en høyde på østsiden av landsbyen ved vegen A11 King Edward Road.
Onchan Pleasure Park
Onchan Pleasure Park er fornøyelsespark som har en liten innsjø for båter, minatyrgolfbane, baneanlegg for fotball og tennis, og racerbane for olabiler.
Lokalmyndighetene i Onchan kjøpte dyrkbar mark etter den andre verdenskrig for å bygge nye hjem og rekreasjonsområde med en stor park med en stadium med den første sykkelbane i verden. Denne ble åpnet av Reg Harris den 19. juni 1951, verdensmester i sprintsykling og Storbritannias «Årets sportsmann». Parken kostet 50 000 pund å bygge. I dag blir parken ikke benyttet for sykkel.
Geografi
Innenfor grensene til landsbyen er det tre «glens», daler, inkludert to av de sytten nasjonale dalene på Man, National Manx Glens.
Groudle Glen
Groudle Glen og Molly Quirk's Glen møtes ved Whitebridge, landsbyens nordlige ende ved kystvegen A2 til Laxey. Groudle Glen strekker seg helt ned til kysten og har vært beskrevet som en av de mest spektakulære av samtlige daler på Man. Det ble på 1890-tallet utviklet til fornøyelsesdal med planting av trær og lange buktet stier. Musikktribune, og ulike andre mindre attraksjoner ble også lagt til. Ved en berglendt odde har et mindre innløp blitt oppdemmet for å danne et dyp basseng som har blitt midtpunktet for en mindre dyrehage med utstilte løver og isbjørner. I dag har alle attraksjonene forsvunnet unntatt jernbanen Groudle Glen Railway som fortsatt går om sommermånedene og er operert av en gruppe jernbaneentusiaster som på 1980-tallet helt og holdent bygde jernbanen opp igjen etter at den var blitt stengt og fjernet tidlig på 1960-tallet.
Molly Quirk's Glen
Denne dalen har etter sigende fått navn etter en kvinne som ble drept i huset i sitt. Dalen dekker omtrent 20,000 m2. Ved den ene enden av dalen har reservoarene Clypse og Kerrowdhoo nå fått en rekke gangveger for fotgjengere og friluftsfolk.
Bibaloe Glen
Bilaloe Glen har fått sitt navn etter et innløp ved bunnen av Whitebridge Hill.
Onchans våtområder
Onchan våtområder, som på mansk heter Curragh Kiondroghad, består av 4 000 m2 med naturreservat innenfor landsbyen som inneholder en rekke habitater. Stedet ble donert til friluftsforbundet på Man, Manx Wildlife Trust, i 1988 og er åpne for publikum for utsyn og har en gangveg som også kan benyttes av rullestolbrukere.
Fasiliteter og losji
Området for butikker ligger i The Village Walk, en liten innebygd butikkgate og Avondale Court, begge ved Avondale Road, Main Road og Port Jack. Et hus i Whitebridge Road hadde i sin tid sin egen private minityrjernbane. Samfunnshuset ligger ved School Road med samfunnshall, sportsrom, og styrerom. Onchan Silver Band er et samfunnsbasert hornorkester som ble grunnlagt i 1937.
Krishna Bahadur Mahara
Bakgrunn
Maharas foreldre hørte til chhetri-kasten. Han studerte pedagogikk ved Prithvi Narayan Multiple Campus i Pokhara. Der blei han politisk aktiv som 20-åring, da han gikk inn i All Nepal National Free Student Union (Den All-Nepalske Nasjonale Frie Studentunionen). Han avla en bachelor degree i pedagogikk fra Tribhuvan-universitetet. Etter det var han skolelærer i Rolpa i 12 år.
Politisk karriere
I 1991 ble han valgt inn i parlamentet fra Rolpa.
Han skal tidligere ha vært ansvarlig for arbeidet i India.
Under den første våpenhvilen med regjeringa høsten 2001, leda han den tredje og siste runden med forhandlinger med regjeringa som blei avslutta 12. november.
Once Sent from the Golden Hall
Once Sent from the Golden Hall er debutalbumet til Amon Amarth og ble utgitt den 12. februar 1998.
Krishna Bahadur Mahara
Politisk karriere
Da Nepals Folkeråd, som maoistopprørerne anser som sin regjering, blei oppretta 23. november 2001, blei K. B. Mahara valgt til nestleder under Baburam Bhattarai.
I 2003 deltok han i maoistenes gruppe leda av B. Bhattarai til fredsforhandlingene med regjeringa under statsministrene Chand og Thapa.
Etter seieren i demokratiopprøret Jana Andolan 2006 blei Mahara utpekt til leder for NKP(Maobadi)s dialoggruppe, som i tillegg besto av Dinanath Sharma og Dev Gurung. Dialoggruppa starta diskusjonene med regjeringa fra Sjupartialliansen for demokrati i Nepal i mai.
15. januar 2007 blei Mahara leder av NKP(M)s gruppe i Nepals overgangsparlament 2007. 1. april 2007 blei han kommunikasjonsminister og NKP(M)s ledende representant i Nepals overgangsregjering 2007 under statsminister Prachanda.
I 2017 ble han valgt til nasjonalforsamlingens president. men trakk seg i oktober 2019 etter anklager om voldtekt framsatt av ansatte. Han ble frikjent fra anklagene i februar 2020.
Mahara er gift og har fire barn.
Jernbane i Sveits
Jernbanen i Sveits drives av det statlige jernbaneselskapet Schweizerische Bundesbahnen (SBB). Jernbanetransport er ryggraden i Sveits' offentlige transport. Landet har verdens tettest utbygde jernbanenettverk (med unntak av Vatikanstaten og Monaco) med svært gode transporttilbud for befolkningen. Jernbanenettverket består av både normalspor (1 435 mm) og smalspor (vanligvis 1 000 mm, noen ganger enda mindre), og har en samlet lengde på 5 063 km. Av dette er 3 652 km normalspor, videre er 3 641 km av normalsporet elektrifisert. 1 383 km er smalspor, derav 1 353 km elektrifisert. De fleste smalsporede strekningene har meterspor, men det finnes også noen linjer med en sporvidde på 800 mm. En jernbanelinje, den 13 km lange banen Waldenburgerbahn, har 750 mm sporvidde. Nesten alle sporveier i Sveits har meterspor. Det samlede rutenettet for postbussene er 10 400 km. Jernbanestrekningene i Alpene er turistmagneter og danner et godt bilde av landets jernbane.